open-index/open-wikipedia-markdown huggingface dataset:
Karri Kaitue

**Karri Pekka Kaitue** (s. 1964) on suomalainen yritysjohtaja ja hallitusammattilainen, joka toimi elokuusta 2015 alkaen Ekokemin toimitusjohtajana. Hän jätti yhtiön toimitusjohtajuuden syyskuun 2016 lopussa yhtiön siirryttyä Fortumille. 

Kaitue teki pitkän uran Outokumpu Oyj:ssä. Hän eteni Outokummun organisaatiossa 1990–2011 lakimiehestä konsernin varatoimitusjohtajaksi ja toimitusjohtajan sijaiseksi. 

Kaitue on toiminut useiden julkisesti noteerattujen yhtiöiden hallituksissa ja valtiosektorilla, kuten Taideyliopiston, Destian ja CapManin hallitusten puheenjohtajana sekä Outotecin ja Cargotecin hallitusten jäsenenä.

Luotsauspalveluja tarjoavan valtionyhtiö Finnpilotin hallituksesta Kaitue erosi elokuussa 2016 Itä-Uudenmaan käräjäoikeuden tuomittua hänet sakkoihin vesiliikennejuopumuksesta ja vesiliikennerikkomuksesta. Kaitue oli ohjannut venettä noin 1,45 promillen humalassa Kuggenin merialueella.

Kaitue nimitettiin vuoden 2020 alussa Alexandria Pankkiiriliikkeen hallituksen puheenjohtajaksi  ja Elcoline Group Oy:n hallitukseen.

Kaitue nimitettiin vuonna 2021 italialaisen asianajotoimisto Nunziante Magronen Of Councel tehtäviin.

Kaitue toimii puheenjohtajana lisäksi Filtra Oy:n ja vuoden 2022 alusta Marinetek Groupin hallituksissa. Vuonna 2022 Kaitue nimitettiin Teatteri Jurkan johtokuntaan.

Koulutukseltaan Kaitue on oikeustieteen lisensiaatti Helsingin yliopistosta. Hän on suorittanut lisäksi jatko-opintoja Yhdysvalloissa.

Kaitueelle on myönnetty vuonna 2018 Suomen Valkoisen Ruusun ritarikunnan 1 luokan ritarimerkki.   

Karri Kaitue on näyttelijä Katariina Kaitueen veli. Heidän äitinsä on käsikirjoittaja-näyttelijä Liisamaija Laaksonen ja isä varatuomari, yritysjohtaja Raimo Kaitue . 

Karri Kaitue on nuorena esiintynyt Spede Pasasen ja Tapio Parkkisen tv-elokuvissa. Vuonna 1994 hän toimi juontajana Yle TV1:n keskusteluohjelmasarjassa *[[Operaatio isänmaa]]*.

## Lähteet
Saarnilaakson koulu

**Saarnilaakson koulu** on Espoon Saarniraiviossa sijaitseva peruskoulun yläasteen koulu, jossa toimii vuosiluokat 7–9. Sen osoite on Hösmärintie 1. Saarnilaakson koulu aloitti toimintansa elokuussa 1994. Koulun rehtorina toimi Jukka Kuittinen perustamisesta aina kuolemaansa marraskuuhun 2019 asti. Nykyään rehtorina toimii Matti Kärkkäinen.

Saarnilaakson koulussa on noin 400 oppilasta. Koulu painottaa opetuksessaan informaatioteknologiaa ja kansainvälisyyttä, ja lisäksi koulussa on monipuolinen valinnaisainetarjonta. Saarnilaakson koulussa toimii jokaisella vuositasolla yksi erityinen informaatioteknologiapainotteinen luokka, jonne oppilaat valitaan pääsykokeen perusteella. Informaatioteknologiapainotteiselle luokalle pääsee enintään 20 oppilasta. Koulussa on myös pienryhmäopetuksen ja joustavan perusopetuksen luokkia.

## Lähteet

## Aiheesta muualla

* Saarnilaakson koulu
Luettelo Venäjän laivaston ilmavoimien kalustosta

Tässä on **luetteloitu Venäjän laivaston ilmavoimien kalustoa** ja sen muutoksia vuodesta 2010.

## Kalusto

## Katso myös
*Luettelo Venäjän ilmavoimien kalustosta
*Luettelo Venäjän laivaston kalustosta

## Lähteet
Uefan karsinnat jalkapallon maailmanmestaruuskilpailuihin 2018

**[[Jalkapallon maailmanmestaruuskilpailut 2018|Vuoden 2018 jalkapallon MM-kilpailujen]] [[Vuoden 2018 jalkapallon maailmanmestaruuskilpailujen karsinnat|karsintoihin]]** osallistui Euroopan maanosaliitosta Uefasta 52 joukkuetta. Karsinnat alkoivat syyskuussa 2016. Euroopasta lopputurnaukseen pääsi 13 joukkuetta.

## Karsintasysteemi
UEFA:n karsinnat jaettiin kahteen kierrokseen. Ensimmäisellä kierroksella kaikki joukkueet jaettiin 9 lohkoon. Lohkojen voittajat etenivät suoraan lopputurnaukseen ja kahdeksan parasta lohkokakkosta etenivät toiselle kierrokselle. Toiselle kierrokselle osallistuvat joukkueet arvottiin ottelupareihin, jotka pelasivat kaksiosaisen ottelusarjan. Ottelusarjojen voittajat etenivät lopputurnaukseen.

## Ensimmäinen kierros
Ensimmäisen kierroksen lohkoarvonta suoritettiin 25. heinäkuuta 2015 Konstantinin palatsissa Pietarissa.

### Arvontakorit
Karsintoihin osallistuneet joukkueet jaettiin kuuteen koriin FIFA-rankingin (heinäkuussa 2015) perusteella. Johtuen tv-oikeuksista Englanti, Ranska, Saksa, Alankomaat, Italia ja Espanja arvottiin lohkoihin, joissa on kuusi joukkuetta. Poliittisista syistä Azerbaidžania ja Armeniaa ei voitu arpoa samaan lohkoon.

Suluissa FIFA-ranking heinäkuussa 2015.

### Lohko A

### Lohko B

### Lohko C

### Lohko D

### Lohko E

### Lohko F

### Lohko G

### Lohko H

### Lohko I

### Lohkokakkoset

## Toinen kierros
### Sijoitukset ja arvonta

|}

### Ottelut

*Sveitsi voitti 1–0 yhteistuloksella.*
----

*Kroatia voitti 4–1 yhteistuloksella.*
----

*Tanska voitti 5–1 yhteistuloksella.*
----

*Ruotsi voitti 1–0 yhteistuloksella.*

## Lähteet
Santarcangelo di Romagna

**Santarcangelo di Romagna** on kunta Italiassa olevassa Riminin maakunnassa Emilia-Romagnan alueella. Sen vanhakaupunki kapeine kujineen on rakennettu Colle Giove -nimisen mäen päällä. Siellä sijaitsevat myös tärkeimmät nähtävyydet. Niitä ovat paavi Klemens XIV:n kunniaksi rakennettu riemukaari sekä kaupunkikuvaa hallitseva kellotorni. Kaupunki on tullut tunnetuksi heinäkuussa pidettävästä kansainvälisestä teatterifestivaalista, joka on järjestetty vuodesta 1971 lähtien. 

## Kuvagalleria


Piazza san Prospero RE.jpg|Piazza San Prospero
Arco_dedicato_a_Lorenzo_Ganganelli_(Papa_Clemente_XIV)_1777_-_close_up.jpg|Paavi Klemens XIV:lle omistettu riemukaari


## Lähteet
Hyökkäys Sydneyn satamaan

**Hyökkäys Sydneyn satamaan** oli toisessa maailmansodan aikainen hyökkäys, jonka japanilaiset tekivät Australiassa sijaitsevaan Sydneyn satamaan 31. toukokuuta – 8. kesäkuuta 1942 välisenä aikana.

Hyökkäyksessä upotettiin *[[HMAS Kuttabul]]*, jonka mukana hukkui 21 miehistön jäsentä. Japanilaiset menettivät kolme minisukellusvenettä sekä kaksi partiolentokonetta. Minisukellusveneiden *M-14* ja *M-21* hylyt nostettiin merestä 3. ja 8. kesäkuuta. *M-24*:n hylky löydettiin vasta vuonna 2006.

Japanilaiset sukellusveneet tulittivat kansitykein myös Newcastlen kaupunkia aiheuttaen pieniä vaurioita rakennuksiin.

## Lähteet

## Aiheesta muualla
Hannu Leinonen

**Hannu Leinonen** (s. 1952) on suomalainen toimittaja. Hän työskenteli Kauppalehden vastaavana päätoimittajana vuodesta 2003 vuoden 2012 loppuun, jolloin hän jäi eläkkeelle. Aiemmin hän toimi lehden uutispäätoimittajana 1997–2003.

Leinonen on valmistunut toimittajaksi Tampereen yliopistosta vuonna 1975. Hän työskenteli lähes 20 vuotta Helsingin Sanomissa, ensin talous- ja eduskuntatoimittajana ja sitten erilaisissa esimiestehtävissä. 1990-luvun alussa hän oli lehden Lontoon kirjeenvaihtaja.

## Teokset
* 
* 

## Lähteet
ItäMaito

**Osuuskunta ItäMaito** oli noin 2&nbsp;000 maidontuottajan omistama osuuskunta. Se toimi vuosina 2010–2019 maidonhankintaosuuskuntana toimittaen omistajiensa tuottaman maidon Valio Oy:lle jalostettavaksi.

ItäMaito omisti Valiosta noin neljäsosan.

## Yhdistyminen Maitosuomeen
Osuuskunta ItäMaito ja Osuuskunta Maitosuomi yhdistyivät 1. syyskuuta 2019 uudeksi osuuskunnaksi nimeltään Osuuskunta Maitosuomi. Se on Valion suurin osakkeenomistaja 42,7 prosentin osuudellaan.

## Lähteet
* 

### Viitteet
Kaukolaukaistavat ohjukset

**Kaukolaukaistavat ohjukset** () tai **stand-off-aseet** ovat pommeja tai ohjuksia, jotka voidaan laukaista  torjuntaetäisyyden ulkopuolelta. Käytännössä 50&ndash;100 kilometrin päästä kohteesta (liitopommi), 300&ndash;1 000 km (risteilyohjus) ja alle 1 000 km (lyhyen kantaman ballistinen ohjus). Tavanomainen käyttö on hyökkäyksessä maa- tai merimaaleja vastaan. Kaukolaukaisu mahdollistaa esimerkiksi ilmatorjunnan välttämisen. Vastaavaa *kaukovaikutuskykyä* voidaan hakea myös tykistöohjuksilla tai esimerkiksi elektronisen sodankäynnin keinoin. Tehokas käyttö edellyttää tiedustelukykyä, johon soveltuu esimerkiksi lennokit, kaukopartio, SAR-tutka ja tiedustelu ennakkoon. 

Kaukolaukaistavia ohjuksia pidetään ilmatorjunnan ja meripuolustuksen (rannikkotykistö ja/tai merimaaliohjukset), jopa itse yleisen asevelvollisuuden ohella niin sanottuina *kynnysasejärjestelminä* (). JASSM-kauppojen yhteydessä annettiin seuraava kuvaus: 

Myös Exocet-, Harpoon- ja RBS15-meritorjuntaohjuksia sekä Tomahawk-risteilyohjuksia voi pitää stand-off-aseina.

## Esimerkkejä
* AGM-28 Hound Dog, pommikoneesta laukaistava risteilyohjus (60-70-luvuilla)
* Boeing ALCM, pommikoneesta laukaistava risteilyohjus
* ASMP eli *Air-Sol Moyenne Portée*, ranskalainen taktinen ydinohjus
* Blue Steel, brittiläinen ydinohjus
* GBU-39 (SDB), liitopommi
* GBU-53/B (SDB II), liitopommi
* HARM, tutkaan hakeutuva ohjus
* JSOW, liitopommi
* JASSM, risteilyohjus
* B61, ydinpommi
* RK-55 eli *SS-N-21 Sampson*, venäläinen sukellusveneestä laukaistava risteilyohjus
* H-55 eli *AS-15 Kent*, venäläinen ilmasta laukaistava risteilyohjus
* SLAM, risteilyohjus
* Storm Shadow, eurooppalainen risteilyohjus
* Taurus KEPD 350, eurooppalainen risteilyohjus

## Lähteet
RN Artigliere (1937)

**RN Artigliere** () oli Italian kuninkaallisen laivaston Soldati-luokan hävittäjä toisessa maailmansodassa.

## Valmistus

Alus tilattiin Livornosta OTO:lta, missä köli laskettiin 15. helmikuuta 1937. Alus laskettiin vesille vielä saman vuoden lopulla 12. joulukuuta ja liitettiin laivastoon 14. marraskuuta 1938.

## Palvelus
Britannian kuninkaallisen laivaston risteilijä *[[HMS Ajax (22)|HMS Ajax]]* vaurioitti alusta pahoin Cape Passeron taistelussa. *[[HMS York (90)|HMS York]]* upotti aluksen seuraavana päivänä.

## Lähteet

*
*

### Viitteet
RN Aviere

**RN Aviere** () oli Italian kuninkaallisen laivaston Soldati-luokan hävittäjä toisessa maailmansodassa.

## Valmistus

Alus tilattiin Livornosta OTO:n telakalta, missä köli laskettiin 16. tammikuuta 1937. Alus laskettiin vesille vielä saman vuoden lopulla 19. syyskuuta ja liitettiin laivastoon 31. elokuuta 1938.

## Palvelus
Alus upotettiin 17. joulukuuta 1942.

## Lähteet
*
*

### Viitteet
MGM-140 ATACMS

**MGM-140 ATACMS** () on yhdysvaltalaisen Lockheed Martinin valmistama maavoimien taktinen ohjusjärjestelmä &ndash; tykistöohjus. Laukaisualustana on M270 MLRS tai M142 Himars -raketinheitinjärjestelmät.

Kansainvälisesti vaikuttavan rypälepommien kiellon myötä kuorma-ammusten markkinat kuivuivat. Tämän johdosta Suomen maavoimat hankki M270 MLRS:eihin päivitykset, jotka mahdollistavat itseohjautuvien järjestelmien kuten ATACMS:n ja GMLRS:n käytön. Ensin mainituista käytännössä ainoastaan viimeisin variantti MGM-168 ATACMS – Block IVA tulee kysymykseen, sillä aiemmat ovat ongelmallisia kuorma-ammuksia.

Sadan miljoonan euron ATACMS Block IVA -ohjustilaus peruttiin 2014 vedoten korkeisiin kustannuksiin. Puolustusvoimat piti järjestelmää yhtenä tärkeimmistä uskottavan puolustuskyvyn ylläpidon kannalta. Vastaavaa kaukovaikutuskykyä on hankittu Ilmavoimien JASSM-kaupan myötä.

## Mallit
* MGM-140A – Block I
** Aiemmin M39. Kuorma-ammus, joka sisältää 950 kpl M74-tytärammuksia. Kantama 128 kilometriä.

* MGM-140B – Block IA
** Aiemmin M39A1. GPS/INS-ohjautuva kuorma-ammus, joka sisältää 275 kpl M74-tytärammuksia. Kantama 165 kilometriä.
** Lockheed Martin sai tammikuussa 2015 Yhdysvaltain puolustushallinnolta sopimuksen jatkokehittää järjestelmää, jotta rypälepommikiellon syystä eli maastoon jäävien räjähtämättömien tytärammuksien ongelmasta päästäisiin.

* MGM-164 ATACMS – Block II
** Aiemmin MGM-140C tai M39A3. Northrop Grummanin suunnittelema kuorma-ammus, joka sisältää 13 kpl tankintuhoaja-tytärammuksia. Vuoden 2003 lopussa Yhdysvaltain maavoimat lakkautti rahoituksen ja järjestelmää ei otettu koskaan käyttöön.

* MGM-168 ATACMS – Block IVA
** Aiemmin MGM-140E tai Block IA Unitary. GPS-INS-ohjautuva ammus, joka sisältää yksittäisen 230 kg taistelukärjen (ei tytärammuksia). Kehityssopimus solmittiin joulukuussa 2000, koetestit huhtikuussa 2001. Ensimmäinen tuotantosopimus solmittiin maaliskuussa 2002. 
** Kantama on sittemmin pidentynyt 300 kilometriin, rajoitteena enemmänkin MTCR-sopimus kuin tekniset syyt.
** Suomi suunnitteli 70 raketin hankkimista, peruttiin kustannussyistä.

## Lähteet

## Aiheesta muualla
''
Luettelo Ranskan maavoimien kalustosta

Tämä on **luettelo Ranskan maavoimien nykyisestä kalustosta**.

## Jalkaväki
### Käsiaseet

### Tukiaseet

### Panssarintorjunta-aseet

### Kranaatinheittimet

## Ajoneuvot

### Mönkijät ja moottoripyörät

### Maastoautot

### Kuorma-autot

### Telakuorma-autot

## Panssaroidut ajoneuvot
### Taistelupanssarivaunut

### Muut panssarivaunut

### Panssaroidut miehistönkuljetusajoneuvot

## Kenttätykistö
### Haupitsit

### Raketinheittimet

### Tykistötutkat

## Viesti

## Lentokoneet

## Helikopterit

## Miehittämättömät ilma-alukset

## Ilmatorjunta

## Pioneeritoiminta

## Lähteet
Fager

**Fager** on muun muassa seuraavien henkilöiden sukunimi:

* Anders Fager (s. 1964), ruotsalainen pelisuunnittelija ja kirjailija
* Are Waerland, aik. *Paul Fager* (1876–1955), suomalainen tietokirjailija ja terveysfilosofi
* August Fager (1891–1967), amerikansuomalainen kestävyysjuoksija
* Karl Fager (1883–1962), suomalainen teatteri- ja elokuvalavastaja
* Osvald Fager (1900–1963), suomalainen päätoimittaja.
RN Alpino (1938)

**RN Alpino** () oli Italian kuninkaallisen laivaston Soldati-luokan hävittäjä toisessa maailmansodassa.

## Valmistus

Alus tilattiin Anconasta CNR:n telakalta, missä köli laskettiin 2. toukokuuta 1937. Alus laskettiin vesille 18. syyskuuta 1938 ja liitettiin laivastoon 20. huhtikuuta 1939.

## Palvelus
Alus upposi Yhdysvaltain lentokoneiden pommittaessa La Spezian satamaa 19. huhtikuuta 1943.

## Lähteet
*
*

### Viitteet
Jennica Haikarainen

**Jennica Haikarainen** (s. 1. elokuuta 1989 Kuopio) on suomalainen jääkiekkoilija, pelipaikaltaan hyökkääjä. Hän kuului pronssia saaneeseen Suomen joukkueeseen Ruotsin MM-kilpailuissa 2015. Hän pelasi kaikkiaan 41 A-maaottelua, joissa teki neljä ja syötti kolme maalia.

Haikarainen pelasi Alavuden Peli-Veikoissa naisten 1. divisioonaa kaudet 2005–2009. Hänen pääsarjauransa alkoi Linköpings HC:ssä kaudella 2009–2010. Hän siirtyi Tampereen Ilvekseen kesken kauden 2011–2012. Kaudesta 2013–2014 alkaen hän pelasi jälleen Ruotsissa, ensin Modo Hockeyssa, kaudella 2015–2016 HV71:ssä, 2016–2017 Sundsvall Wildcatsissa ja uransa viimeisellä kaudella 2017–2018 1. divisioonan IF Björklövenissä. Hän pelasi SM-sarjassa yhteensä 43 runkosarjaottelua, joissa teki 11 ja syötti 25 maalia. Pudotuspelien 15 ottelussa hän viimeisteli yhden maalin ja alusti viisi maalia. Ruotsin pääsarjan 190 runkosarjaottelussa hän teki 25 ja syötti 56 maalia. Pudotuspeleissä hän pelasi 30 ottelua sekä viimeisteli viisi ja syötti 11 maalia.

Hän on opiskellut urheilupsykologiksi ruotsalaisessa yliopistossa.

## Lähteet
RN Ascari

**RN Ascari** () oli Italian kuninkaallisen laivaston Soldati-luokan hävittäjä toisessa maailmansodassa.

## Valmistus

Alus tilattiin Livornosta OTO:n telakalta, missä köli laskettiin 11. joulukuuta 1937. Alus laskettiin vesille 31. heinäkuuta 1938 ja liitettiin laivastoon 6. toukokuuta 1939.

## Palvelus
Alus upposi 24. maaliskuuta 1943 osuttuaan miinaan.

## Lähteet
*
*

### Viitteet
RN Bersagliere (1938)

**RN Bersagliere** () oli Italian kuninkaallisen laivaston Soldati-luokan hävittäjä toisessa maailmansodassa.

## Valmistus

Alus tilattiin Palermosta CNR:n telakalta, missä köli laskettiin 21. huhtikuuta 1937. Alus laskettiin vesille 3. heinäkuuta 1938 ja liitettiin laivastoon 1. huhtikuuta 1939.

## Palvelus
Alus upotettiin 7. tammikuuta 1943.

## Lähteet
*
*

### Viitteet
Bobby Aro

**Robert Leroy ”Bobby” Aro** (22. lokakuuta 1926 Zim, Minnesota, USA – 19. tammikuuta 1996) oli toisen polven amerikansuomalainen radiotoimittaja ja viihdetaiteilija Yhdysvaltojen Minnesotassa. Hän tuli tunnetuksi myös Suomessa vuonna 1979 julkaistun kokoelma-albumin *Kapakka in the Kaupunki* myötä. Levyn humoristiset, amerikansuomella höystetyt kupletit soivat 1980-luvulla usein Suomenkin radio-ohjelmissa, ja Aro kävi Suomessa esiintymässä vuonna 1980 säestäjänään suomalainen kantrirockyhtye Vanha Isäntä.

## Elämä ja ura
Bobby Aro oli kotoisin samasta Saint Louisin piirikunnasta kuin Bob Dylan. Hän syntyi Zimin kaupungissa metsästäjä ja metsätyömies Victor Aron ja opettaja Hulda Aron pojaksi. Äiti Hulda kuoli, kun poika oli kolmevuotias. Bobby Aro kävi koulunsa paikkakunnalla nimeltä Leonidas. Hänen isoisänsä oli viihdeorkesterin johtaja, joka kierteli esiintymässä alueen iltamissa.

Bobby Aro opiskeli nuoruudessaan radiotoimittajaksi Radio School of Chicagossa ja sai sitten musiikkipäällikön paikan KHUZ-radioasemalta Texasin Borgerissa. Siellä hänestä tuli myös suosittu tiskijukka ja laulaja. Hän avioitui Texasissa Charlotte Burksin kanssa. He muuttivat Chicagoon, jossa Bobby Aro esiintyi alueen klubeissa ja pääsi maanlaajuisesti syndikoituihin radio-ohjelmiin ja televisioonkin. Hän palasi kotiseudulleen Pohjois-Minnesotaan ja alkoi työskennellä  Arrowhead Radio Networkin radioasemilla. Hän alkoi suunnata osan radio-ohjelma-ajastaan alueen amerikansuomalaisille parodioiden heidän Finglish-kieltään. Vuonna 1959 Aro sai WEVE-kanavalle oman lauantaiohjelmansa *The Bobby Aro Show*, jota hän toimitti läpi 1960- ja 1970-lukujen. Samalla hän esiintyi yleisölle ympäri Yhdysvaltoja ja Kanadaa. Hänen monipuolista tanssimusiikkia esittänyt yhtyeensä oli nimeltään The Ranch-Aros, sanaleikki Aron nimestä ja espanjan sanasta *ranchero*, maatyöläinen. Bobby Aro esiintyi läpi 1980-luvun erityisesti Pohjois-Amerikan suomalaisalueilla, kunnes sydänongelmat lopettivat hänet uransa 1980- ja 1990-lukujen vaihteessa.

Aron ensimmäinen levytys oli vuonna 1957 julkaistu ”Highway Number 7”, joka äänitettiin Aron saunarakennuksessa Minnesotan Zimissä. Hän levytti kaksi muutakin Highway Number 7 -nimistä laulua eri sävelmien pohjalta. Elokuussa 2008 osa Aron kotiseudulla kulkevasta tiestä sai laulajan muistoksi nimen *Bobby Aro Memorial Highway*.

## Diskografia
* *Bobby Aro – The Fabulous Finn* (Aro LP-227)
* *Finn-glish Fun* (Aro LP-278, CD-R-versio 2006)
* *The Legendary Bobby Aro* (Aro LP-279)
* *Kapakka in the Kaupunki* (Fennica Records QRS-1002, 1979, CD-versio 2008)
* *The Bobby Aro Show*, otteita radio-ohjelmista (CD-R 2006)

## Lähteet

## Aiheesta muualla
*Tunnin mittainen tv-dokumentti Bobby Arosta  
*Aron levytykset Discogs-tietokannassa
RN Carabiniere (1938)

**RN Carabiniere** () oli Italian kuninkaallisen laivaston Soldati-luokan hävittäjä toisessa maailmansodassa.

## Valmistus

Alus tilattiin Riva Trigososta Cantieri del Tirrenolta, missä köli laskettiin 1. helmikuuta 1937. Alus laskettiin vesille 23. heinäkuuta 1938 ja liitettiin laivastoon vielä saman vuoden lopulla 20. joulukuuta.

## Palvelus
Alus poistettiin palveluksesta 18. tammikuuta 1965.

## Lähteet
*
*

### Viitteet
RN Corazziere (1938)

**RN Corazziere** () oli Italian kuninkaallisen laivaston Soldati-luokan hävittäjä toisessa maailmansodassa.

## Valmistus

Alus tilattiin Livornosta OTO:n telakalta, missä köli laskettiin 7. lokakuuta 1937. Alus laskettiin vesille 22. toukokuuta 1938 ja liitettiin laivastoon 4. maaliskuuta 1939.

## Palvelus
Miehistö upotti aluksensa 9. syyskuuta 1943.

## Lähteet
*
*

### Viitteet
Johannes Vetter

**Johannes Vetter** (s. 26. maaliskuuta 1993) on saksalainen keihäänheittäjä. Hänen ennätyksensä on syyskuussa 2020 Chorzówissa heitetty 97,76 m. 

Vetter aloitti aikuisten uransa vuonna 2011. Ensimmäisen kerran hän heitti urallaan yli 80 metriä toukokuussa 2015 Hallessa ja 90 metriä hän ylitti ensimmäisen kerran Luzernissa 11. heinäkuuta 2017. Luzernissa hän heitti kilpailun neljällä ensimmäisellä heittokierroksella jokaisella yli 90 metriä, ja parhaallaan neljännellä kierroksella 94,44 m nousten nykykeihään maailman kaikkien aikojen listalla toiseksi. Häntä ennen vain Jan Železný oli heittänyt samassa kilpailussa neljästi tai useammin yli 90 metriä. 6. syyskuuta 2020 Vetter heitti Chorzówissa Puolassa 97,76 m jääden vajaan metrin Železnýn maailmanennätyksestä 98,48 m.

Vetter selviytyi vuoden 2015 MM-kilpailuiden finaaliin viimeisenä heittäjänä. Finaalissa hän oli seitsemäs. Amsterdamin EM-kilpailuissa 2016 hän karsiutui loppukilpailusta. Rion olympialaisissa 2016 hän oli neljäs tuloksella 85,32. Lontoon MM-kilpailuissa 2017 Vetter voitti kultaa avauskierroksen heitollaan 89,89 m. Berliinin EM-kilpailuissa 2018 hän sijoittui viidenneksi. Dohan MM-kilpailuissa 2019 hän saavutti pronssia tuloksella 85,37; edellisen päivän karsinnassa hän heitti pisimmän tuloksen 89,35. Vuodelle 2021 siirretyissä Tokion olympialaisissa hän oli yhdeksäs. Hänen valmentajansa Boris Obergföll piti epäonnistumisen syynä heittopaikan Mondo-alustaa.

Saksan-mestaruuskilpailuissa Vetter voitti kultaa 2017 ja 2020, hopeaa 2015 ja pronssia 2018. 

## Tilastoja

### Parhaat tulokset
:*10 parhaan tuloksen keskiarvo 93,98* Päivitetty 1.7.2021

*97,76 (1) Chorzów 6.9.2020
*96,29 (1) Chorzów 29.5.2021
*94,44 (1) Luzern 11.7.2017
*94,20 (1) Ostrava 19.5.2021
*93,88 (1) Thum 18.8.2017
*93,59 (1) Kuortane 26.6.2021
*93,20 (1) Dessau 21.5.2021
*92,70 (1) Leiria 11.3.2018
*92,14 (1) Luzern 29.6.2021
*91,56 (2) Doha 4.5.2018

### Kausien parhaat
*2011 71,60
*2013 76,58
*2014 79,75
*2015 85,40 Jena 31.5.
*2016 89,57 Berliini 3.9.
*2017 94,44 Luzern 11.7.
*2018 92,70 Leiria 11.3.
*2019 90,03 Minsk 10.9.
*2020 97,76 Chorzów 6.9.
*2021 96,29 Chorzów 29.5.
*2022 85,64 Offenburg 15.5.
*2023 80,82 Leverkusen 29.7.

## Lähteet

## Aiheesta muualla
Antimonitetroksidi

**Antimonitetroksidi** tai **antimoni(III,V)oksidi** (Sb2O4) on antimonin oksideihin kuuluva epäorgaaninen yhdiste. Yhdistettä käytetään katalyyttinä ja erikoiskeraamien valmistukseen. Yhdistettä esiintyy luonnossa servantiittimineraalina.

## Ominaisuudet
Huoneenlämpötilassa antimonitetraoksidi on valkoista kiteistä ainetta. Yhdisteessä antimoni esiintyy sekä hapetusluvulla +III että hapetusluvulla +V eli se on niin kutsuttu kaksoisoksidi tai suolaoksidi. Antimonitetroksidi on polymorfista ja siitä tunnetaan kaksi kiderakenteeltaan erilaista muotoa: alkeiskopiltaan ortorombinen α-Sb2O4 ja alkeiskopiltaan monokliininen β-Sb2O4. Näistä α-muodon rakenne on kerrosmainen. Hapetusluvulla +V oleva antimoni on koordinoitunut kuuteen happiatomiin muodostaen oktaedrin ja näiden välissä on antimoni muodostanut tasoja hapetusluvulla +III, joka on koordinoitunut neljään happiatomiin, kahteen tason yläpuolella ja kahteen tason alapuolella.

Antimonitetroksidi on käytännöllisesti katsoen lähes liukenematonta veteen. Se liukenee väkeviin emäsliuoksiin, mutta ei happoihin. Kuumennettaessa yli 930 °C:n se hajoaa antimonitrioksidiksi. Yhdiste voidaan pelkistää metalliseksi antimoniksi sulattamalla hiilen tai kaliumsyanidin kanssa.

## Valmistus ja käyttö
Antimonitetroksidia voidaan valmistaa kuumentamalla antimonitrioksidia hapen läsnä ollessa 400&ndash;500 °C:n lämpötilassa tai kuumentamalla antimonipentoksidia noin 800 °C;n lämpötilaan. Kolmas tapa on antimonitrisulfidin kuumentaminen. Näin muodostuu α-muotoa, joka voidaan muuttaa β-muodoksi kuumentamalla kuivassa ilmakehässä. Toinen tapa β-muodon valmistamiseen on antimonihapon kuumentaminen 900 °C:n lämpötilaan.
:2 Sb2O3 + O2 → 2 Sb2O4
:2 Sb2O5 → 2 Sb2O4 + O2

Antimonitetroksidia käytetään eräiden keraamien valmistuksessa ja katalyyttinä hapetettaessa alkeeneja alkyyneiksi.

## Lähteet
Kotimyynti

**Kotimyynti** tarkoittaa hyödykkeiden eli tavaroiden ja palveluiden myyntiä kasvotusten suoraan kuluttajille heidän kotonaan tai ylipäätään muualla kuin myyjänä toimivan elinkeinonharjoittajan omissa toimitiloissa. Siitä ja sen erilaisista toimintamuodoista käytetään myös nimityksiä **[[ovelta ovelle -myynti]]**, **suoramyynti**, **kiertokauppa**, **kaupustelu** ja **kulkukauppa**. Historiallisia nimityksiä talosta taloon kiertäville kauppiaille ovat olleet muun muassa laukkuryssä, helppoheikki ja kamasaksa.

## Kotimyynti Suomen laissa
Suomessa kotimyyntiä on kuluttajan ja elinkeinonharjoittajan välinen kaupanteko, joka tapahtuu muualla kuin elinkeinonharjoittajan toimitiloissa ja jossa molemmat osapuolet ovat samanaikaisesti läsnä. Tämä voi siis tapahtua muuallakin kuin kuluttajan kotona, esimerkiksi kun elinkeinonharjoittaja lähestyy kuluttajaa kadulla tai kauppakeskuksen käytävällä ja sopimus tehdään heti tämän jälkeen elinkeinonharjoittajan toimitiloissa, puhelimitse, sähköpostitse tai kirjeitse. Kotimyyntiä on myös sopimuksen teko elinkeinonharjoittajan järjestämällä tutustumisretkellä tai yksityiskodeissa järjestettävät myyntikutsut.

Kotimyynnistä ei ole  kuitenkaan kyse, jos elinkeinonharjoittaja tulee kuluttajan kotiin vain tutustumaan ja ottamaan esimerkiksi mittoja tai antamaan arvion ilman, että kuluttaja sitoutuu vielä mihinkään. Kotimyynniksi ei myöskään lueta alle 30 euron arvoista myyntitapahtumaa. Kotimyyntiä ei myöskään pidä sekoittaa *etämyyntiin*, jota ovat postimyynti, puhelinmyynti ja verkkokauppa. Etämyynnissä myyjä ja ostaja eivät ole yhtä aikaa paikalla sopimusta tehtäessä, eikä ostajalla ole tilaisuutta tutustua tuotteeseen ennen kaupan tekemistä.

Kotimyynnissä ostajalla on yleensä 14 päivän peruuttamisoikeus. Tämä ei kuitenkaan koske muun muassa mittatilauksesta tehtäviä tavaroita.

## Historiaa
Kulkukauppiaiden toiminta oli menneinä vuosisatoina hyvin yleistä etenkin maaseudulla, joissa kauppaliikkeitä oli vain harvassa tai ei lainkaan, kuten Suomessa aina vuoteen 1854 asti, jolloin 1300-luvulta asti voimassa olleet maakaupan rajoituksia alettiin purkaa. Kulkukauppiaiden valikoima muodostui helposti mukana kannettavista keveistä ja pienistä tavaroista, kuten ompelutarvikkeista (ns. lyhyttavara), hiusten- ja kauneudenhoitotuotteista, koruista ja koristeista (ns. rihkama), harjoista ja muista kodin tarve-esineistä. Kauppiaat saattoivat ottaa maksuksi myös vanhaa vaatelumppua, jota he sitten myivät paperitehtaille raaka-aineeksi. Eräänlaista kulkukauppaa harjoittivat myös kiertävät veitsenteroittajat.

## Katso myös
* puhelinmyynti
* verkkokauppa
* Pölynimurikauppiaat, John Websterin dokumenttielokuva

## Lähteet

## Kirjallisuutta
*
EHF Champions Trophy

**EHF Champions Trophy** tai **EHF Supercup** oli vuosien 1996-2008 välisenä aikana käsipalloturnaus Euroopan huippuseuroille. Turnaukseen osallistui edellisen kauden EHF Champions Leaguen, EHF Cupin sekä Cup-voittajien cupin voittajat. Turnauksen menestynein seura on FC Barcelona viidellä mestaruudella.

## EHF Champions Trophyn loppuottelut
Tim Glover

**Tim Glover** (s. 11. tammikuuta 1990) on yhdysvaltalainen keihäänheittäjä. Hänen ennätyksensä on huhtikuussa 2015 Knoxvillessä heitetty 84,09. Glover edustaa Illinois'n osavaltionyliopiston Red Birds -joukkuetta.

Glover aloitti uransa vuonna 2011. Huhtikuussa 2014 hän heitti Knoxvillessä silloiseksi ennätyksekseen 84,01. Samana vuonna Glover oli mukana myös Continental Cupissa, jossa hän oli viides tuloksella 79,67. Glover heitti huhtikuussa 2015 uudeksi ennätyksekseen 84,09, niin ikään Knoxvillessä.

## Lähteet
Sergio Díaz

**Sergio Ismael Díaz Velázquez** (s. 5. maaliskuuta 1998 Itauguá) on paraguaylainen jalkapalloilija, joka edustaa Real Madrid Castillaa. Pelipaikaltaan Díaz on hyökkääjä.

## Ura
### Seurajoukkueura
Díaz debytoi Cerro Porteñon paidassa Paraguayn pääsarjassa kaudella 2014, jolloin hän teki 20 pelaamassaan ottelussa kahdeksan maalia. Joukkue sijoittui tuolloin sarjan toiseksi. Kaudella 2015 Díaz on tehnyt 13 pelaamassaan ottelussa viisi maalia. Díazin siirtoa kesällä 2015 italialaisseura Romaan pidettiin hyvin todennäköisenä. Myös englantilaisseura Chelsea oli kiinnostunut Díazista.

### Maajoukkueura
Díaz on kuulunut vuodesta 2015 lähtien sekä Paraguayn alle 17-vuotiaiden että alle 20-vuotiaiden maajoukkueisiin.

## Lähteet
Narvan Markkinat

**Narvan Markkinat** on viiden vuoden välein järjestettävä kesätapahtuma Narvan kylässä Vesilahdessa. Vuoden 2015 Narvan Markkinat järjestettiin 8.–12. heinäkuuta 2015. Vuonna 2020 markkinat oli tarkoitus järjestää 8.–12. heinäkuuta, mutta ne siirrettiin heinäkuulle 2021 ja lopulta heinäkuulle 2022 koronapandemian vuoksi.

Alkuperäisten 1730-luvulla aloitettujen Narvan Markkinoiden pitopaikkana oli Narvan kylän keskustan joen varren alue, ja markkinat pidettiin aina talvella Antin päivän aikoihin. Tuon ajan markkinat olivat tunnetut ja keräsivät runsaasti niin kauppiaita kuin ostajia kautta eteläisen Suomen. Vuonna 1787 markkinat siirrettiin Tampereelle, nykyisen Laukontorin kohdalle. 

Uuden ajan Narvan Markkinat saivat alkunsa vuonna 1964, kun nuorisoseura ”Tähden” silloinen sihteeri Eila Jakovuori ideoi markkinoiden henkiin herättämisen tarkoituksena rahankeruu kotiseutumuseon perustamiseksi Vesilahteen. Ensimmäiset uuden ajan Narvan Markkinat pidettiin sitten kesällä 1965 Narvan urheilukentällä talkoovoimin, ja kävijöitä oli 11&nbsp;000. Markkinat päätettiin järjestää jatkossa viiden vuoden välein.

Markkinoiden pitopaikka vaihtui vuonna 1985 nykyiselle paikalleen Kotiseutumuseon ja nuorisoseura ”Tähden” yhteiselle Vilkinaron alueelle. Yhdessä museon alue ja markkinakenttä rakennuksineen muodostavat hienon ympäristön markkinoiden lisäksi muille tapahtumille ja juhlille. Narvan Markkinat ovat noin 400 talkoolaisen yhteinen voimannäyte ja kaikkien vesilahtelaisten kotiseutujuhla.

Markkinoiden perinteinen ohjelma on vuosien saatossa tuonut esille paikallisen historian, kädentaidot ja tavat. Monelle markkinoiden kohokohta on historiallinen kulkue ja tervahauta tuoksuineen ja tervamiehineen. Lapset on huomioitu omalla alueellaan, missä on erilaisia pajoja ja monenlaista toimintaa. Musiikkielämyksistä vastaa 111-vuotias Narvan Soittokunta. Yli sata markkinamyyjää tarjoaa tuotteitaan ja syötävää. Iltaisin järjetetään Narvan lavalla markkinatanssit.

## Lähteet
*Narvan ja Narvan Markkinoiden historiaa
* Narvan markkinat

### Viitteet

## Aiheesta muualla

* Narvan Markkinat
Harmaarintasieppo

**Harmaarintasieppo** (*Eopsaltria griseogularis*) on pensassieppojen heimoon kuuluva varpuslintu.

## Levinneisyys
Harmaarintasieppoa tavataan Australian etelä- ja lounaisosissa. Lajin on raportoitu olevan paikallisesti yleinen, ja se on luokiteltu elinvoimaiseksi.

## Lähteet
Pensasoliivisieppo

**Pensasoliivisieppo** (*Quoyornis georgianus*) on pensassieppojen heimoon kuuluva varpuslintu.

## Levinneisyys
Pensasoliivisieppoa tavataan  Australian lounaisosissa. Lajin on raportoitu olevan paikallisesti melko yleinen, ja sen kanta on vakaa. Se on luokiteltu elinvoimaiseksi.

## Lähteet
The Cinema Snob

**The Cinema Snob** on Brad Jonesin ohjaama, editoima ja käsikirjoittama nettikomediasarja. Jones esittää myös sarjan päähenkilöä, Cinema Snobia. Sarjan esittäminen alkoi vuonna 2007 YouTube -videopalvelussa, mutta Jones joutui siirtämään sarjan tekijänoikeussyistä sen omalle nettisivulle, TheCinemaSnob.comiin vuonna 2009. Sarja liittyi Channel Awesomeen tammikuussa 2010.

Sarja seuraa Cinema Snobia, joka arvostelee hämäriä eksploitaatioelokuvia ja pornografiaa 1960-luvun lopulta 1990-luvun alulle. Vuodesta 2013 lähtien Snob on alkanut arvostella myös laajemmin levinneitä elokuvia, kuten *[[Perjantai 13. (elokuva)|Perjantai 13. päivä]]*, *[[Halloween (elokuvasarja)|Halloween]]*, *[[Painajainen Elm Streetillä (elokuvasarja)|Painajainen Elm Streetillä]]* ja *[[Äiti kulta (elokuva)|Äiti kulta]]*.

Brad Jones innostui tekemään Cinema Snobia katsottuaan Roger Ebertin arvostelun elokuvasta *Friday the 13th: The Final Chapter*. "Se arvostelu oli minusta hauska", Jones sanoi, "ja se sai minut ajattelemaan, miten outoa on nähdä elokuvasnobi arvostelemassa kauhu- tai eksploitaatioelokuvia."

Sarja on saanut suuren kulttimaineen, ja vastaanotto on ollut myönteinen. Sarjasta tehtiin vuonna 2012 elokuvasovitus, *The Cinema Snob Movie*, jonka ohjasi Ryan Mitchelle. Kyseinen elokuva sai vuonna 2019 jatko-osan *Another Cinema Snob Movie*, myös Mitchellen ohjaamana.

## Lähteet
WHIPS

**WHIPS** (**Whiplash Protection System**) on Volvon kehittämä henkilöautojen peräänajosuojausjärjestelmä, joka esiteltiin ensimmäistä kertaa vuonna 1998 Volvo S80:ssä. Vuodesta 2000 lähtien järjestelmä on ollut jokaisen Volvo-auton vakiovaruste.

Saab oli jo aiemmin ottanut merkittävän askeleen autojen peräänajosuojauksessa otettuaan ensimmäisenä autonvalmistajana käyttöön etuistuinten aktiiviset pääntuet (SAHR, Saab Active Head Restraint) automalleissaan vuonna 1996. Volvo päätti kehittää järjestelmää entistä paremmaksi.

WHIPS-järjestelmällä varustettujen autojen istuinten selkänojissa on törmäysenergiaa absorboiva metallirakenne. Samalla selkänoja antaa peräänajossa myöten, vähentäen niskaan ja selkärankaan kohdistuvaa rasitusta. Pääntuki liikkuu ylös- ja eteenpäin estäen niskaa retkahtamasta.

Volvon liikenneonnettomuustutkintaryhmän mukaan WHIPS vähentää peräänajoissa syntyviä niskan retkahdusvammoja jopa 54 prosentilla.

## Katso myös
* ROPS (Rollover Protection System)
* SIPS (Side Impact Protection System)

## Lähteet

## Aiheesta muualla
* Video WHIPS-järjestelmällä varustetun Volvo XC60:n Euro NCAP -peräänajotestistä
David Carabott

**David Carabott** (s. 18. toukokuuta 1968 Melbourne) on uransa päättänyt maltalainen jalkapalloilija. Pelipaikaltaan hän oli keskikenttäpelaaja.

Carabott pelasi Maltan Valioliigassa 348 ottelua ja teki niissä 67 maalia seuraavissa joukkueissa: Hibernians, Valletta, Marsaxlokk, Msida St. Joseph ja Sliema Wanderers. Hän voitti mestaruuden Hiberniansissa kausina 1993–1994 ja 1994–1995 sekä Vallettassa kaudella 2000–2001. Lisäksi Carabott voitti Vallettan mestaruuskaudella myös Maltan Cupin.

Maltan maajoukkueessa Carabott pelasi vuosina 1987–2005 yhteensä 122 A-maaottelua, joissa hän teki 12 maalia. Hän on Maltan maajoukkueen ennätysmies pelattujen otteluiden määrässä ja kolmantena maalien määrässä (tilanne 27. marraskuuta 2014).

## Saavutukset

**Hibernians:**
* Maltan Valioliiga: 1993–1994, 1994–1995

**Valletta:**
* Maltan Valioliiga: 2000–2001
* Maltan Cup: 2000–2001

## Lähteet
Gilbert Agius

**Gilbert Agius** (s. 21. helmikuuta 1974 Valletta) on entinen maltalainen jalkapalloilija. Pelipaikaltaan hän oli hyökkääjä.

Agius pelasi Maltan Valioliigassa 451 ottelua ja teki niissä 175 maalia edustaen sarjassa ainoastaan Vallettaa. Hän voitti seurassa kahdeksan kertaa sekä Maltan-mestaruuden että Maltan Cupin. Lisäksi Agius pelasi kaudella 2001–2002 neljä sarjaottelua Italian kolmanneksi korkeimmalla sarjatasolla Pisassa.

Maltan maajoukkueessa Agius pelasi vuosina 1993–2009 yhteensä 119 A-maaottelua, joissa hän teki kahdeksan maalia. Hän on Maltan maajoukkueen kaikkien aikojen tilastossa toisena pelatuissa otteluissa ja jaetulla neljännellä sijalla tehdyissä maaleissa (tilanne 27. marraskuuta 2014).

## Saavutukset

**Valletta:**
* Maltan Valioliiga: 1991–1992, 1996–1997, 1997–1998, 1998–1999, 2000–2001, 2007–2008, 2010–2011, 2011–2012
* Maltan Cup: 1990–1991, 1994–1995, 1995–1996, 1996–1997, 1997–1998, 1998–1999, 2000–2001, 2009–2010

## Lähteet
RN Airone

**RN Airone** () oli Italian kuninkaallisen laivaston Spica-luokan torpedovene toisessa maailmansodassa.

## Valmistus

Alus tilattiin Genovasta Ansaldon telakalta, missä köli laskettiin 29. lokakuuta 1936. Alus laskettiin vesille 23. tammikuuta 1938 ja liitettiin laivastoon vielä samana vuonna 10. toukokuuta.

## Palvelus
Alus upposi 12. lokakuuta 1940 Cape Passeron taistelussa.

## Lähteet
*
*

### Viitteet
RN Alcione

**RN Alcione** () oli Italian kuninkaallisen laivaston Spica-luokan torpedovene toisessa maailmansodassa.

## Valmistus

Alus tilattiin Genovasta Ansaldon telakalta, missä köli laskettiin 29. lokakuuta 1936. Alus laskettiin vesille 23. joulukuuta 1937 ja liitettiin laivastoon 10. toukokuuta 1938.

## Palvelus
Britannian kuninkaallisen laivaston sukellusvene *[[HMS Truant]]in* laukaisema torpedo upotti 11. joulukuuta 1941 *Alcionen*.

## Lähteet
*
*

### Viitteet
Rally Costa Smeralda

**Rally Costa Smeralda** on Italiassa, Sardinian saarella ajettava rallikilpailu. Kilpailun historia ulottuu vuoteen 1978 ja se oli keskeinen osa rallin EM-sarjaa aina vuoteen 1994 asti. Kolmen vuoden tauon jälkeen ralli palasi kalenteriin vuonna 1998 Italian kansallisen mestaruussarjan osakilpailuna.
Suomalaisista rallin ovat voittaneet Harri Rovanperä kerran, Juha Kankkunen, Henri Toivonen ja Markku Alén kukin kahdesti.

## Voittajat

## Aiheesta muualla
*Rallin virallinen sivusto 
*eWRC-sivustolla
Y-kromosomi-Aatami

**Y-kromosomi-Aatami** on nimitys sille miehelle, joka on kaikkien nykyään elävien miesten viimeinen yhteinen esi-isä katkeamattomassa isälinjassa. Jokainen mies perii Y-kromosominsa isältään. Kun mennään ajassa taaksepäin, erilaisten Y-kromosomien määrä vähenee, sillä kaikilla miehillä ei ole ollut poikaa. Lopulta on olemassa yksi ainoa mies, jonka Y-kromosomista kaikkien nykymiesten Y-kromosomit ovat periytyneet. Samaan aikaan hänen kanssaan eli monia muitakin miehiä, mutta heidän Y-kromosominsa eivät ole selvinneet nykyaikaan saakka.

Y-kromosomi-Aatamin elinhetkestä on esitetty vaihtelevia arvioita eri tutkimuksissa ja eri aikoina. Geneetikko Eran Elhaikin vuonna 2014 julkaiseman tutkimuksen mukaan hän eli hiukan yli 200&nbsp;000 vuotta sitten. Vuonna 2013 *[[Science]]*-lehdessä julkaistun yhdysvaltalaistutkimuksen mukaan hän olisi elänyt noin 135&nbsp;000 vuotta sitten. Tutkimus perustui 69:n eri puolilla maailmaa elävän nykymiehen Y-kromosomiin sekä mutaatioiden nopeuden arvioihin ja tietoon kansojen muuttoliikkeistä. Samana vuonna *American Journal of Human Genetics* -lehdessä julkaistun, eri tutkimuskohteilla tehdyn tutkimuksen mukaan hän olisi elänyt jo 237–581&nbsp;000 vuotta sitten eli ennen nykyihmisen eriytymisen aikaa. Eräässä varhaisemmassa tutkimuksessa Aatamin elinhetki oli asetettu vain 50–60&nbsp;000 vuoden taakse.

## Katso myös
* Mitokondrio-Eeva
* Haploryhmä

## Lähteet
Lupasalmi

**Lupasalmi** (myös *Lubasalmi*; ) on entinen kylä Karjalan tasavallan Mujejärven piirin Lentieran kunnassa. Se sijaitsi Lupajärven (ven. *Lubojarvi*) pohjoispäädyssä olevan salmen rannalla 50 kilometriä Lentierasta linnuntietä kaakkoon.

Sellin pogostaan kuulunut Vonkerin volosti Lupasalmessa mainitaan vuoden 1597 verokirjassa. Tuolloin siellä oli 27 taloa. Vuonna 1707 Lupasalmen kylässä oli 13 taloa, joista kahdeksan oli autiona. 1900-luvun alussa Lupasalmi kuului Porajärven volostin Klyyssinvaaran kyläkuntaan. Vuonna 1905 kylässä oli 21 taloa, 115 asukasta ja koulu. 

1920-luvulla perustettiin Petrovskin piiriin kuulunut Lupasalmen kyläneuvosto, johon kuuluivat myös Puzamalahden (ven. *Puzamaguba*), Puzanvaaran (*Puzamovaara*), Saaren (*Ostrov*), Soimivaaran (*Soimigora*) ja Suoverkan (*Šaverki*) kylät. Vuonna 1933 kyläneuvostossa oli 587 asukasta, joista 572 oli karjalaisia, 8 venäläisiä ja 7 suomalaisia. Lupasalmen kyläneuvosto liitettiin vuonna 1958 Suojärven piirin Klyyssinvaaran kyläneuvostoon.

Nykyään Lupasalmessa ei ole rakennuksia. Lähistöllä entisen Saaren kylän paikalla sijaitsee kalastus- ja metsästysmaja Karelskaja zaimka.

## Lähteet
Peugeot 108

**Peugeot 108** on Peugeot’n vuosina 2014–2021 valmistama A-segmentin automalli, joka korvasi Peugeot 107:n. Se on kehitetty edeltäjänsä tavoin PSA-konsernin ja Toyotan välisessä yhteistyössä. Sitä valmistettiin yhdessä sisarmalliensa Citroën C1:n ja Toyota Aygon kanssa Tšekin Kolínissa PSA-konsernin ja Toyotan puoliksi omistamalla tehtaalla.

Vuoden 2014 Euro NCAP -kolaritestistä 108 sai tulokseksi neljä tähteä viidestä.

108 esiteltiin Geneven autonäyttelyssä keväällä 2014. Moottoreina ovat kolmesylinteriset 1,0- (69&nbsp;hv) ja 1,2-litraiset (82&nbsp;hv) bensiinimoottorit, joista pienempi on Toyotan ja suurempi PSA-konsernin kehittämä. 

## Lähteet

## Aiheesta muualla
Tia Hälinen

**Tia Jasmin Hälinen** (s. 18. helmikuuta 1994) on uransa pelaajana lopettanut suomalainen jalkapalloilija, joka on edusti Kansallisessa Liigassa viimeksi Tikkurilan Palloseuraa kaudella 2021. Hän voitti Suomen-mestaruuden PK-35 Vantaan joukkueessa vuosina 2011 ja 2012 sekä Helsingin Jalkapalloklubin joukkueessa vuonna 2019. Hän voitti Tšekin-mestaruuden Sparta Prahan joukkueessa kaudella 2017–2018. Hän edusti myös Kokkola F10:tä, FC Honkaa, espanjalaista Santa Teresaa ja ruotsalaista Eskilstuna Unitedia. 

Tia Hälinen pelasi myös Helmareissa. Hälinen edusti Suomea alle 19-vuotiaiden EM-kilpailuissa 2013 ja alle 20-vuotiaiden MM-kilpailuissa 2014. Naisten maajoukkueessa hän pelasi ensimmäisen kerran toukokuussa 2015. Maaliskuussa 2016 hän pelasi kaksi maaottelua Kypros Cupissa. Huhtikuun 2018 loppuun mennessä hän on pelannut yhteensä yhdeksän maaottelua.

Kaudella 2024 Hälinen aloitti NJS:n naisten joukkueen apuvalmentajana.

Hälinen harrastaa padelia.

## Lähteet
Edgars Cgojevs

**Edgars Cgojevs** (aiemmin **Edgars Kļaviņš**; s. 10. maaliskuuta 1993 Talsi, Latvia) on latvialainen jääkiekkoilija, joka pelaa Puolan Polska Liga Hokejowan TMH Polonia Bytomissa.

## Ura
### Seuraura
Cgojevs aloitti jääkiekkoilun kotikaupungissaan Talsissa, mutta hän siirtyi jo 15-vuotiaana Ruotsiin ja SDE HF:n J18-junioreihin kaudeksi 2008–2009. Kesken kauden 2009–2010 Cgojevs siirtyi sieltä Lidingö Vikingsiin, jonka J18-junioreissa hän oli J18 Division 1:n nousukarsintasarjan paras pistemies ja syöttäjä tehoilla 11+17=28. Joukkue nousi kauden päätteeksi J18 Elitiin. Cgojevs pelasi samalla kaudella Lidingössä myös kolme ensimmäistä miesten peliään Ruotsin II-divisioonassa. Kaudella 2010–2011 hän voitti joukkueen J18-junioreiden sisäisen maalipörssin ja jakoi sisäisen pistepörssin voiton Oscar Alfredsson Jakobssonin kanssa. He jakoivat koko J18 Elitin pistepörssin toisen sijan edellään vain joukkuetoveri Jacob Lager. Cgojevs sijoittui myös maalipörssissä toiseksi edellään vain MODO Hockeyn Jesper Persson. Noin puolet kaudestaan hän pelasi Lidingön miesten joukkueessa.

Kaudeksi 2011–2012 Cgojevs siirtyi AIK IF:n J20-junioreihin. Kaudella 2012–2013 hän debytoi seuran Elitserien-joukkueessa, jossa Cgojevs teki 30 runkosarjaottelussa tehot 1+4=5. Huhtikuussa 2013 hän teki AIK:n kanssa vuoden mittaisen jatkosopimuksen. Kaudella 2013–2014 Cgojevs pelasi joukkueessa kuusi SHL-ottelua. Hän pelasi suurimman osan kaudestaan lainalla HockeyAllsvenskanissa seuroinaan Timrå IK ja IF Troja-Ljungby, joista jälkimmäisessä Cgojevs pelasi kauden loppuun. Cgojevs pelasi kauden aikana lainalla myös vielä sarjatasoa alempana Hockeyettan-joukkue Vallentuna BK:ssa.

Cgojevs siirtyi kaudeksi 2014–2015 Hockeyettan-joukkue Kallinge/Ronneby IF:ään, jonka hän kuitenkin jätti marraskuussa 2014, kun Cgojevsin perhe ei viihtynyt Kallingen ympäristössä. Hän siirtyi tammikuussa 2015 loppukaudeksi Kazakstanin mestaruussarjan Beibarys Atıraw'n joukkueeseen. Kaudeksi 2015–2016 Cgojevs siirtyi vuoden mittaisella ja try-outin sisältäneellä sopimuksella Mestiksen nousijajoukkue Kokkolan Hermekseen. Hän jätti joukkueen kuitenkin jo harjoituskaudella elokuussa 2015, kun Hermeksen urheilujohtaja Pasi Tuukkanen kertoi Cgojevsin tilannenopeuden ja kovuuden olleen riittämättömiä Mestis-tasolle. Noin viikkoa myöhemmin hän teki sopimuksen Puolan Polska Liga Hokejowassa pelaavan TMH Polonia Bytomin kanssa.

### Maajoukkueura
Cgojevs pelasi alle 20-vuotiaiden MM-kilpailuissa vuonna 2012 sekä alle 18-vuotiaiden MM-kilpailuissa vuonna 2010 ja I-divisioonan MM-kilpailuissa vuonna 2011. Hän voitti viimeisimpänä mainitusta turnauksesta A-lohkon kultaa ja jakoi lohkon syöttöpörssin voiton kolmen muun pelaajan kanssa.

Latvian A-maajoukkueessa Cgojevs on pelannut kaksi ottelua. Hän teki A-maajoukkuedebyyttinsä 10. huhtikuuta 2014 Jyväskylässä Suomea vastaan.

## Tilastot

## Lähteet
*
*

### Viitteet
Hollywood Pictures

**Hollywood Pictures** oli yhdysvaltalainen elokuvastudio, joka toimi vuosina 1989–2007. Se kuului The Walt Disney Companylle.
Nissan Almera Tino

**Nissan Almera Tino** (Japanissa **Nissan Tino**) on Nissanin vuosina 2000–2006 valmistama tila-automalli, joka perustuu toisen sukupolven Almeraan alustaltaan ja tekniikaltaan. Euroopassa myytävät autot valmistettiin Espanjan Barcelonassa.

Vuoden 2001 Euro NCAP -kolaritestistä Almera Tino sai tulokseksi neljä tähteä viidestä ja sijoittui luokkansa parhaimmaksi.

Tinon akseliväli (2&nbsp;535 mm) on sama kuin Almerassa, joka oli jo auton valmistusaikaan tila-autolle melko lyhyt. Ulkonäössä on samanlaisia piirteitä kuin Almerassa, mutta sisällä kojelauta on täysin omanlaisensa. Takana on kolme muunneltavissa olevaa erillisistuinta. Ainoa moottorivaihtoehto Suomessa oli aluksi 1,8-litrainen bensiinimoottori, mutta kesällä 2003 mallistoa täydensi myös 2,2-litrainen yhteispaineruiskutteinen dieselmoottori. Vaihteistona oli viisivaihteinen manuaalivaihteisto, mutta 1,8-litraisen yhteyteen sai halutessaan myös neliportaisen automaatin. Dieselmoottori oli varustettu kuusivaihteisella manuaalilla.

Alkuvaiheessa Tinosta oli vain yksi varustetaso, Comfort, johon kuului neljä turvatyynyä, aktiiviset pääntuet, ABS-jarrut hätäjarruassistentilla, sähköikkunat edessä, lämmitettävät sähköpeilit, manuaali-ilmastointi, kauko-ohjattu keskuslukitus, lämmitettävät etuistuimet ja ulkolämpömittari.

Kesällä 2002 saataville tuli Sensation, jossa oli lisäksi CD-soitin ja kevytmetallivanteet.

Vuonna 2003 Tino koki uudistuksia. Uudessa kojelaudassa oli värinäyttö, josta ohjattiin ajotietokonetta ja ilmastointia. Mittaristo, ohjauspyörä ja verhoilukankaat olivat täysin uudet. Suurin ulkoinen muutos oli kirkaslasiset ajovalojen vilkut. Perusmalliksi tuli Visia, jossa oli aiemman Comfortin lisäksi automaatti-ilmastointi ja ajotietokone. Seuraava malli oli Acenta, johon kuului lisäksi kevytmetallivanteet, kromatut ovenkahvat, pöytätasot etuistuinten selkänojissa ja sähköikkunat takana. Suomeen ei tuotu parhaiten varusteltua Tekna-mallia.

Keväällä 2004 tuli saataville uusi Cool-varustetaso. Varusteina oli kromattu pakoputken pää, metalliväri ja kevytmetallivanteet.

Vuoden 2005 keväänä Visian korvasi XL Edition ja Acentan XL Edition+. Almera Tinon valmistus päättyi marraskuussa 2006.

## Lähteet

## Aiheesta muualla
Edmunds Augstkalns

**Edmunds Augstkalns** (s. 25. elokuuta 1994 Riika, Latvia) on latvialainen jääkiekkopuolustaja, joka pelaa Itävallan toiseksi korkeimmalla sarjatasolla Inter-National-Leaguen EC Kitzbühelissä.

## Ura
### Seuraura
Augstkalns on EVHS:n kasvatti. Hän siirtyi sittemmin SK Riikaan, jossa Augstkalns voitti Latvian B-juniorisarjan mestaruuden vuonna 2010. Hän debytoi seurassa miesten peleissä Latvian toiseksi korkeimmalla sarjatasolla kaudella 2010–2011. Kaudella 2011–2012 Augstkalns pelasi HK Juniors Riian paidassa MHL B:tä sekä Latvian pääsarjaa. Kolme seuraavaa kautta hän vietti pääasiassa MHL-joukkue HK Riiassa, jota Augstkalns edusti jokaisena syksynä myös Junior Club World Cupissa. Kaudella 2013–2014 hän oli joukkueen tehokkain puolustaja tehoilla 7+12=19. Augstkalns pelasi kauden aikana myös MHL:n tähdistöottelussa. 

Kaudella 2014–2015 Augstkalns nousi HK Riian kapteeniksi ja hän oli tehoilla 3+14=17 joukkueen tehokkain puolustaja Ričards Kondrātsin kanssa. Kevään 2015 pudotuspeleissä Augstkalns oli HK Riian paras pistemies ja syöttäjä tehtyään kolmessa ottelussa yhtä monta syöttöpistettä. Hän debytoi samalla kaudella myös Dinamo Riian KHL-joukkueessa, jossa Augstkalns pelasi neljä runkosarjaottelua ilman tehopisteitä. Hän teki KHL-debyyttinsä 23. syyskuuta 2014 Atlantia vastaan.

Augstkalns siirtyi kaudeksi 2015–2016 try-outille Mestiksen nousijajoukkue Kokkolan Hermeksen riveihin, mutta hän ei saanut kuitenkaan jatkosopimusta ja aloitti kautensa kotimaassaan SK Riian riveissä. Augstkalns toimi joukkueen kapteenina, kunnes hän siirtyi lokakuussa 2016 loppukauden kattavalla sopimuksella Itävallan toiseksi korkeimmalle sarjatasolle Inter-National-Leaguen EC Kitzbüheliin. Augstkalns oli joukkueen tehokkain puolustaja tehoilla 4+15=19.

### Maajoukkueura
Augstkalns pelasi alle 20-vuotiaiden MM-kilpailuissa vuonna 2013 sekä IA-divisioonan MM-kilpailuissa vuonna 2012, jolloin hän toimi Latvian kapteenina ja johdatti joukkueen kultaan. Augstkalns oli neljällä syöttöpisteellään turnauksen tehokkain puolustaja kolmen muun pelaajan kanssa. Hän pelasi myös alle 18-vuotiaiden MM-kilpailuissa vuonna 2012, jolloin Augstkalns voitti Latvian sisäisen tehotilaston lukemalla +2.

Latvian A-maajoukkueessa Augstkalns on pelannut yhden ottelun. Hän teki A-maajoukkuedebyyttinsä 4. huhtikuuta 2015 Lidassa Valko-Venäjää vastaan.

## Tilastot

## Lähteet
*
*

### Viitteet
Jonas Čepulis

**Jonas Čepulis** (, 11. elokuuta 1939 Joniškėlis – 28. toukokuuta 2015 Kaunas) oli urheilu-urallaan Neuvostoliittoa edustanut liettualainen nyrkkeilijä ja olympiamitalisti.

Yli 81 kilogramman painoluokassa kilpaillut Čepulis saavutti olympiahopeaa Méxicossa 1968. Hän hävisi loppuottelussa Yhdysvaltain George Foremanille teknisellä tyrmäyksellä.

Čepulis kuoli 75-vuotiaana Kaunasissa 28. toukokuuta 2015.

## Lähteet
* Jonas Čepulis Bio, Stats and Results  Olympics at Sports-Reference.com 

### Viitteet